b'\n_START_ARTICLE_\nKolumbijos liberal\xc5\xb3 partija\n_START_PARAGRAPH_\nKolumbijos liberal\xc5\xb3 partija (PLC, isp.:Partido Liberal Colombiano) \xe2\x80\x93 did\xc5\xbeiausia Kolumbijos demokratinio socializmo srov\xc4\x97s politin\xc4\x97 partija.\n_START_SECTION_\nIstorija\n_START_PARAGRAPH_\n\xc4\xaekurta 1848 m. Chaviero de Rochas ir Manuelos Ramires iniciatyva. Jau 1849 m. Kolumbijos prezidentas buvo i\xc5\xa1rinktas pirmasis liberalas Chose Hilarijus Lopesas, o iki 1884 m. net 13 prezident\xc5\xb3 atstovavo liberalams. 1863 m. buvo priimta viena demokrati\xc5\xa1kiausi\xc5\xb3 to meto konstitucij\xc5\xb3. Partija per ilg\xc4\x85 gyvavimo laikotarp\xc4\xaf ne kart\xc4\x85 keit\xc4\x97 savo ideologines nuostatas nuo krik\xc5\xa1\xc4\x8dioni\xc5\xa1kojo socializmo iki \xc5\xa1iuolaikin\xc4\x97s socialdemokratijos._NEWLINE_1930 m. prezidentu visuotiniuose rinkimuose v\xc4\x97l buvo i\xc5\xa1rinktas liberalas Enrik\xc4\x97 Olaja Hetera, po jo prezidentais buvo dar 11 liberal\xc5\xb3, keli j\xc5\xb3 po dvi kadencijas. 2002 m. i\xc5\xa1rinktas Kolumbijos prezidentu Alvaras Urib\xc4\x97 Velesas taip pat buvo liberal\xc5\xb3 partijos narys._NEWLINE_2002 m. parlamento rinkimuose liberalai gavo 54 vietas i\xc5\xa1 161 Atstov\xc5\xb3 r\xc5\xabmuose ir 28 vietas i\xc5\xa1 102 Senate._NEWLINE_Daugum\xc4\x85 liberalai nuolat sudaro ir did\xc5\xbeiojoje dalyje savivaldybi\xc5\xb3._NEWLINE_Prie partijos veikia jaunimo organizacija Juventudes liberales, turi savo Liberalios minties institut\xc4\x85. Leid\xc5\xbeia laikra\xc5\xa1t\xc4\xaf \xe2\x80\x9eVanguardia Liberal". Socialist\xc5\xb3 Internacionalo nar\xc4\x97 nuo 1999 m. lapkri\xc4\x8dio 8 d.'